钦定古今图书集成/历象汇编/岁功典/第068卷 > 《广东志书》 > 中元夜寄道侣二首 陆龟蒙
## 钦定古今图书集成/历象汇编/岁功典/第068卷 > 《广东志书》 > 中元夜寄道侣二首 陆龟蒙

学饵霜茸骨未轻，每逢真夕梦还清。丁宁独受金妃
约，许与亲题玉篆名。月苦撼残临水珮，风微飘断系
云缨。须臾枕上桐窗晓，露压千枝滴滴声。

橘斋风露已清馀，东郭先生病未除。孤枕易为蛩破
梦，短檐难得燕传书。广云披日君应近，倒影裁花我
尚疏。唯羡羽人襟似水，平持旄节步空虚。